สรุปประมง 6จว.เสียหายกว่าหมื่นล.
ภูเก็ต- 6 ม.ค.48 นายบรรพต หงษ์ทอง ปลัดกระทรวงเกษตรและสหกรณ์ กล่าวว่า มีผู้เลี้ยงปลาในกระชังได้รับเสียหายจากคลื่นยักษ์ซึนามิ มูลค่าประมาณ 2000 ล้านบาท แต่หากคิดเป็นมูลค่าความเสียหายทั้งระบบรวมถึงความสูญเสียโอกาสในเชิงเศรษฐกิจน่าจะสูงถึงหมื่นล้านบาท ซึ่งกระทรวงเกษตรและสหกรณ์จะได้รวบรวมข้อมูลเพื่อวางมาตรการให้ความช่วยเหลือต่อไป ในส่วนของการให้ความช่วยเหลือเกษตรกร ชาวประมง และราษฎรผู้ประสบภัยนั้น เนื่องจากยังมีการใช้ระเบียบเดิมจึงทำให้ไม่คล่องตัวในการให้ความช่วยเหลือผู้เดือดร้อนดังกล่าว ซึ่งจะต้องมีการปรับ ปรุงแก้ไขระเบียบ ในการให้ความช่วยเหลือเพื่อให้มีความคล่องตัวเพิ่มมากขึ้น อย่างไรก็ตาม สำหรับการเกิดกรณีเกิดธรณีพิบัติครั้งนี้ถือเป็นโอกาสที่ดีในการแก้ปัญหาของเรือประมงอวนลาก และอวนรุน ซึ่งในอดีตที่ผ่านมามีปัญหากระทบกระทั่งกับชาวประมงพื้นบ้านมาโดยตลอด รวมทั้งการทำประมงดังกล่าวยังส่งผลกระทบกับระบบนิเวศและสิ่งแวดล้อมในทะเลด้วย เพราะฉะนั้น หลังจากนี้ทางกระทรวงเกษตรฯจะเข้าไปแก้ไขปัญหาดังกล่าวอย่างจริงจัง 
ภูเก็ต- 6 ม.ค.48 นายบรรพต หงษ์ทอง ปลัดกระทรวงเกษตรและสหกรณ์ กล่าวว่า มีผู้เลี้ยงปลาในกระชังได้รับเสียหายจากคลื่นยักษ์ซึนามิ มูลค่าประมาณ 2000 ล้านบาท